goede heeft op sine cost sond janne voirs d enigen last aff te hebben en
ofter jan enich schade aff hadde soe es vurwerde dat de voirs wynne
hem alsulken cost en schade oprichten sall Item es vurwerde
dat de voirs wynne de beemde v ja alle jae wel en loflic
ryolen sall en die ten afscheiden van sine tmijn also laten
Item sall de voirs wynne tdijstelblock en de beemde mette
bogarde wel vmaect laten ten lesten jae En oft de wynne
sijn beesten lang inden bogart leet liet gaen dan tot halfmeerte
so sall de voirscr wynne de beemde also vermaken dat de beesten
inde beemde niet en gaen Ende oft de voirs wynne de beemde
gebeten conste in enig manien het wae met graven oft met
goten te leggen dat sall hij moegen doen en op cost des voirs
jan lonijs sonder hem yet daer aff te betalen en soe sall hij de
beemde tot sinen afscheiden laten Item es vurwerde dat de
wynne alle de appele die wassen sullen int voirscr hoff van
jae te jae sall doen lesen wel en loflic op sine cost en als die
ghelesen sijn so sall de wynne voirscr dat een derdeel vanden
appelen en die braet peren tot loven leven op sinen cost daert
jan begheert Ende oft enich vanden voirs ptijen bynne desen
tmine scheyden wouden dat elc van hen dat sall moegen
doen bynne den drien yersten jaren op also dat de gheene
die scheiden wilt dat den anden jae te voren seggen sall
En h aff sijn borghen des voirs wynnen als c willem de
bossche sijn sweer en jan de bussche brued des selfs willem
oms cor hanewijch boys sept xxvi